laion/Wikipedia-Exotic huggingface dataset:
שנור (פירושונים)

האם התכוונתם ל... התרמה – תרבות ה"שנור" סנור – כפר פלסטיני בשומרון שנור (Schnorr) הוא שם משפחה גרמני. וייט האנס שנור פון קרולספלד (אנ') – צייר דיוקנאות גרמני בנו המבוגר יותר של וייט האנס, לודוויג פרדיננד שנור פון קרולספלד (אנ') – צייר, חרט וליתוגרף רומנטי גרמני אשתו של לודוויג, מלווינה גריגס (מלווינה שור פון קרולספלד) (אנ') – זמרת סופרן פורטוגלית בנו הצעיר של וייט האנס, יוליוס שנור פון קרולספלד (אנ') – צייר גרמני בנו של יוליוס, לודוויג שנור פון קרולספלד (אנ') – זמר טנור גרמני
מולי מפרש מקסיקו

מולי מפרש מקסיקו (שם מדעי: Poecilia velifera; לפי האקדמיה ללשון: מוֹלִי מִפְרְשָׂן) הוא דג מהסוג מולי החי במים הסמוכים לחופי חצי האי יוקטן. משריצי חיים אלו הם דגים הידועים בעיקר בהבדלי הגודל הקיצוניים בגודלם בין הזכרים לנקבות, ובהבדלים מיניים אחרים בין הזכרים לבין הנקבות בצורת גוף ובהתנהגות. מין זה דומה כלפי חוץ למולי מפרש, למרות שהוא גדול יותר באופן כללי ועם סנפיר גב גבוה יותר אצל הזכרים. דגים שהגיעו לשיא גדילתם הם בדרך כלל גדולים מ-10 ס"מ ונקבות גדולות יכולות להגיע לכמעט פי שניים מגודל זה, למרות שפריטים הגדלים בשבי בדרך כלל מגיעים רק עד גודלם של מולי מפרש. סנפיר הגב הוא המאפיין העיקרי שעל פיו ניתן לזהות את המין: למולי מפרש מקסיקו ישנם כ-20 פסי סנפיר (כולל הפסים על הסנפיר באזור שהוא נפגש עם גוף הדג), ואילו למולי מפרש יש פחות מ-15 קרני סנפיר (מספרי ביניים עשויים להעיד על בני-כלאיים). כאשר הזכרים פורסים את סנפירי הגב שלהם לראווה, ניתן לראות שיש להם צורת מניפה או טרפז ברורה, והקצה העליון גבוה באופן מובהק מהקצה התחתון. מולי מפרש מקסיקו ניזון מתולעים, סרטנים, חרקים וצמחים שונים. זנים קטנים במיוחד מתאימים לגידול באקווריום. עם זאת, דג זה אינו קל לגידול בשבי כמו מולי מפרש, או מולי שחור. הם צריכים אקווריומים גדולים ומרווחים המאווררים היטב, עם מעט מים מליחים. הם מסוגלים לעמוד בטמפרטורות גבוהות יותר מאשר רוב דגי המחמד. למרות שהם יכולים לשרוד מעל C°‏ 30 לפרקי זמן ארוכים, טמפרטורת המים צריכה להיות בין C°‏ 25 עד C°‏ 30. חשיפה ישירה לאור שמש, שפע של מזון צמחי, כגון חסה, אפונה, או אצות מסוימות, נחוצים לבריאות מיטבית; באזורים סובטרופיים בקיץ, הם יכולים לחיות בחוץ באקווריומים לא מחוממים; באזורים ממוזגים, חימום גיבוי עשוי להיות נחוץ. מדיה וקבצים בנושא מולי מפרש מקסיקו בוויקישיתוף מולי מפרש מקסיקו, באתר ITIS (באנגלית) מולי מפרש מקסיקו, באתר NCBI (באנגלית) מולי מפרש מקסיקו, באתר האנציקלופדיה של החיים (באנגלית) מולי מפרש מקסיקו, באתר FishBase (באנגלית) מולי מפרש מקסיקו, באתר GBIF (באנגלית) מוֹלִי מפרש מקסיקו באתר הרשימה האדומה של IUCN Poecilia velifera summary page, FishBase (באנגלית) כפית אחת עד כף אחת של מלח ים ל-10 ליטרים, כאשר ריכוז המלח הגבוה יותר הוא לדגי פרא והריכוז הנמוך יותר הוא לדגים מתורבתים. דגי מים מתוקים רבים עשויים למות או להפוך לחולים, כמו דג זברה או דגי טטרה, בחשיפה למים מליחים.
אברהם בריל

אברהם בריל (בפולנית: Abraham Brill;‏ 12 באוקטובר 1874 – 2 במרץ 1948) היה פסיכיאטר יהודי-אמריקני. הוא היה הפסיכואנליטיקאי הראשון שעסק בתחום זה בארצות הברית, והראשון שתרגם את כתבי זיגמונד פרויד לאנגלית. בריל נולד בגליציה למשפחה יהודית, והיגר לארצות הברית בגפו בגיל 15. הוא השלים את תאריו האקדמיים באוניברסיטת ניו יורק ובאוניברסיטת קולומביה, בתחילת המאה ה-20 הוא נסע לאירופה, שם פגש את זיגמונד פרויד. השניים ניהלו התכתבות עד פטירתו של פרויד ב-1939. ב-1908 הוא שב לארצות הברית, ונעשה לאחד מדובריה המובהקים של תאוריית הפסיכואנליזה. מכאן ואילך עסק רבות בתרגום כתבי פרויד לאנגלית, ונאבק על ההכרה בו בזירה האקדמית. במקביל הפעיל קליניקה פרטית. ב-1911 הקים את החברה הפסיכואנליטית הניו-יורקית. ב-1912 פרסם את אחד החיבורים הראשונים על הפסיכואנליזה בארצות הברית: Psychoanalysis: Its Theories and Practical Application. ב-1921 פרסם ספר נוסף, Fundamental Conceptions of Psychoanalysis. במהלך שנות השלושים הוא סייע רבות לפסיכיאטרים שנמלטו מאירופה והגיעו לארצות הברית. ארנסט ג'ונס אמר עליו: "אולי יש שיאמרו שהוא יהלום קשה, אך אין ספק שהוא יהלום". הוא נישא לד"ר רוז אואן, ונולדו להם שני ילדים. נפטר בבית החולים הר סיני בניו יורק ב-2 במרץ 1948. מדיה וקבצים בנושא אברהם בריל בוויקישיתוף Margarita Tartakovsky, History of Psychology: American Psychoanalyst A.A. Brill (אורכב 17.10.2019 בארכיון Wayback Machine), Psychcentral Dr. Abraham Brill, Pioneer Psychiatrist and Translator of Freud’s Works, Dies at 74, March 4, 1948, Jewish Telegraphic Agency כתבי אברהם בריל בפרויקט גוטנברג (באנגלית) אברהם ארדן בריל (1874-1948), דף שער בספרייה הלאומית
בית הנציגים (אוסטריה)

בית הנציגים הנבחרים האוסטרי (בגרמנית: Abgeordnetenhaus) היה הבית התחתון של החלק האוסטרי באימפריה האוסטרו-הונגרית בין השנים 1861 עד 1918. לבית התחתון הגיעו נציגים נבחרים מהארצות האוסטריות (בוקובינה, גליציה, בוהמיה ועוד) והבית העליון הורכב מבני אצולה וכמורה. המוסד הזה היה הבסיס לפרלמנט האוסטרי שקם לאחר פירוק האימפריה אחרי מלחמת העולם הראשונה. ההרכב הראשון של הבית, ב-1861, נקבע לפי נציגויות של לאומים, כך למשל, מבין 203 הנציגים היו 54 בני בוהמיה, 38 בני ממלכת גליציה ולודומריה, 22 בני מוראביה ו-18 אוסטרים. מספר חברי הבית שונה בהמשך, ב-1873 הועלה ל-353, ב-1896 הועלה ל-425 וב-1907 ל-516. גם ההרכב השתנה והתבסס על שכבות סוציאליות. מדיה וקבצים בנושא בית הנציגים בוויקישיתוף
תקוות גדולות (סרט, 1917)

תקוות גדולות (באנגלית: Great Expectations) הוא סרט אילם אבוד משנת 1917 שביים רוברט ג'. ויגנולה ופול וסט על פי הרומן "תקוות גדולות" מאת צ'ארלס דיקנס. ג'ק פיקפורד מככב בתפקיד פיפ ולואיז האף מגלמת את אסטלה. הילד פיפ נתקל בבית הקברות באסיר נמלט. פיפ עוזר למגוויץ' (האסיר) ומביא לו אוכל, עד שמגוויץ' נתפס ומגורש לאוסטרליה. ג'ק פיקפורד – פיפ לואיז האף – אסטלה פרנק לוסי – אבל מגוויץ', פרוביס ויליאם בלאק – ג'ו גרג'רי מרשה האריס – גברת גרג'רי גרייס ברטון – מיס האווישם הרברט פריור – מר ג'אגרס מדיה וקבצים בנושא תקוות גדולות בוויקישיתוף "תקוות גדולות", במסד הנתונים הקולנועיים IMDb (באנגלית) "תקוות גדולות", באתר AllMovie (באנגלית) "תקוות גדולות", במסד הנתונים הקולנועיים KinoPoisk (ברוסית) The Library of Congress/FIAF American Silent Feature Film Survival Catalog:..Great Expectations Retrieved January 15, 2017 The AFI Catalog of Feature Films:..Great Expectations Retrieved January 15, 2017
חורד

חורד (במונגולית: Хурд) היא להקת רוק מונגולית. הוקמה בשנת 1987 על ידי המתופף דמבין גאנבייר, חורד נחשבת ללהקה הראשונה שהציגה את ז'אנר הבי מטאל בנוף המוזיקלי המונגולי. וכן נחשבים "הוותיקים" של סצנת הפופ של מונגוליה, וככאלה, הם תרמו רבות לגיוון שלה ועודדו את הופעתם של מופעי רוק חדשים רבים. חורד פרסמה שמונה אלבומי אולפן, אלבום אחד חי, אלבום קומפילציה אחד ושני אלבומי וידאו. הלהקה זכתה במספר רב של פרסים במונגוליה. The Best Collection 1 (1997) The Best Collection II (1997) Unplugged (1998) Өдөр шөнө (1999) - אודור שון The Best Collection III (2000) Мянган жилд ганц (2001) - מיאנגן ג'ילד גנץ Монголд төрсөн (2004) - מונגולד טורסון Зүйрлэх аргагүй (2005) - דזוירלך ארגגוי Хайрын салхи (2010) - כיירין סלכי Нарлаг диваажин (2016) - נרלג דיבאג'ין אתר האינטרנט הרשמי של חורד (במונגולית) חורד, ברשת החברתית פייסבוק חורד, ברשת החברתית אקס (טוויטר) חורד, ברשת החברתית אינסטגרם חורד, סרטונים בערוץ היוטיוב חורד, באתר סאונדקלאוד (באנגלית) חורד, באתר MusicBrainz (באנגלית) חורד, להקה באתר Encyclopedia Metallum (באנגלית) חורד, באתר Discogs (באנגלית)
פנינה דמבינסקי

פנינה דמבינסקי (נולדה ב-10 בפברואר 1950) היא כדורסלנית עבר ישראלית. שיחקה בעמדת הסנטר, רוב שנותיה בקבוצת הפועל תל אביב ושיחקה בנבחרת ישראל. גובהה 1.94 מטרים. פנינה דמבינסקי נולדה בירושלים גדלה בתל אביב ולה אח תאום. אחותה שושי דמבינסקי הייתה אף היא שחקנית כדורסל בהפועל תל אביב. בנערותה הייתה שחיינית באגודת הפועל תל אביב. שירתה בצה"ל כמורה חיילת. בגיל 20 החלה לראשונה לשחק כדורסל במועדון. היא הצטרפה לקבוצת הכדורסל של הפועל תל אביב ושיחקה בה בשנים 1970 - 1977. בהמשך שיחקה עונה אחת בהפועל מעגן מיכאל. בשנים 1970, 1974 ו-1975 זכתה עם הפועל תל אביב באליפות ליגת העל. בשנת 1970 ו-1973 זכתה עם הקבוצה בגביע המדינה. בגמר הגביע של שנת 1973 קלעה 26 נקודות. במהלך שנותיה כשחקנית כדורסל זומנה לנבחרת ישראל. בשנת 1972 השתתפה במשחקי קדם אליפות אירופה שנערכו באיטליה. בסך הכלל השתתפה דמבינסקי ב-11 משחקים בנבחרת וקלעה 9 נקודות. דמבינסקי למדה הוראה בסמינר לוינסקי ולאחר לימודיה שימשה במקביל לקריירה הספורטיבית, כמורה ומחנכת בפנימייה החקלאית "עירון" שבחדרה. בשנת 1980 פרשה ממשחק, ויצאה לשליחות בקהילה היהודית בקייפטאון, דרום אפריקה כמורה לעברית. ב-1985 שבה לישראל והצטרפה בעונת 1985/86 לקבוצת הפועל גבעת חיים. לאחר עונה זו פרשה ממשחק. בהמשך יצאה לשליחות נוספת בקהילה היהודית במלבורן, אוסטרליה. לאחר מכן הייתה מורה לספרות והבעה בתיכון ויצו הדסה בנתניה, ובגיל 56 פרשה מהוראה. מתגוררת בנתניה. פנינה דמבינסקי באתר היכל התהילה פנינה דמבינסקי באתר ספסל רותי ברמן, חדשות נתניה, 20 באוקטובר 2017
אמלי רוסנו

אמלי רוסנו (בצרפתית: Amélie Rosseneu; נולדה ב-18 בינואר 1984) היא ג'ודוקא עבר ישראלית-בלגית, ומאמנת בנבחרת הנשים של ישראל בג'ודו. רוסנו ייצגה תחילה את מולדתה בלגיה, ובשנת 2014 לאחר שעלתה לישראל (מתוקף הזוגיות שלה עם הג'ודוקא הישראלית, רוני שוורץ) והחלה לייצג את ישראל בג'ודו בקטגוריית המשקל עד 48 ק"ג. אמלי החלה להתאמן בגיל 6 במועדון יושי-קאן בבלגיה. היא זכתה ביותר מ-40 מדליות בין-לאומיות וביניהן: מדליית ארד באליפות אירופה עד גיל 23 לשנת 2009 מדליית זהב באליפות אירופה עד גיל 23 לשנת 2010 מדליית זהב בגרנד פרי צ'ינגדאו לשנת 2013 מדליית ארד בגראנד סלאם טוקיו לשנת 2013 רוסנו היא תזונאית מוסמכת וכתבה את הספר: "Making Weight & Everything Else" שיצא לאור בשנת 2017, בעברית. משנת 2022 ועד חודש ינואר 2024, שימשה אמלי כמאמנת נבחרת ישראל לבנות בקדטים.[דרוש מקור] אתר האינטרנט הרשמי של אמלי רוסנו אמלי רוסנו, ברשת החברתית פייסבוק אמלי רוסנו, ברשת החברתית אקס (טוויטר) אמלי רוסנו, סרטונים בערוץ היוטיוב אמלי רוסנו, באתר איגוד הג'ודו העולמי אמלי רוסנו, באתר JudoInside.com הפרופיל של אמלי באתר JudoInside אורי טלשיר, אמלי רוסנו: "הודעתי שאני עוזבת לישראל. פשוט רציתי להיות עם רוני", באתר הארץ, 7 באוקטובר 2015 אורי טלשיר, אמלי רוסנו: "הודעתי שאני עוזבת לישראל. פשוט רציתי להיות עם רוני", באתר הארץ, 7 באוקטובר 2015 ערך זה הוא קצרמר בנושא ספורט בישראל. אתם מוזמנים לתרום לוויקיפדיה ולהרחיב אותו.
ימאל גט"ן

ימאל גט"ן (ברוסית: Ямал-СПГ) הוא פרויקט להפקה, הנזלה ואספקה של גז טבעי בחצי האי ימאל, בצפון סיביר שברוסיה. במסגרת הפרויקט מתוכננת הקמת מפעל עבור ייצור גז טבעי נוזלי (גט"ן) בעל קיבולת של כ 16.5 - מיליון טון בשנה, בהתאם לשדה הגז בחצי האי ימאל, כאשר עתודות הגז מוערכות ב-926 מיליארד מ"ק, וכן מתוכנן נמל לטעינת מוצרים למכלית גז טבעי נוזלי. ההשקעות בפרויקט נאמדות ב -27 מיליארד דולר. מדיה וקבצים בנושא ימאל גט"ן בוויקישיתוף אתר האינטרנט הרשמי של ימאל גט"ן ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
מייבל, נסיכת אוראניה-נסאו

מייבל, נסיכת אוראניה-נסאו (בהולנדית: Prinses Mabel van Oranje-Nassau; נולדה ב-11 באוגוסט 1968) היא אלמנתו של יוהאן-פריסו, נסיך אוראניה-נסאו. מייבל מרטין לוס נולדה ב-11 באוגוסט 1968 בדרום הולנד, כבכורה מבין שתי בנות, כשהייתה בת תשע נפטר אביה ובשנת 1984 נישאה אמה בשנית למנהל בחברת רבובנק, היא אימצה את שם משפחתו של אביה החורג וב-1982 נולדה אחותה למחצה. היא למדה מדעי המדינה וכלכלה ובשנת 1993 היא סיימה תואר. במהלך לימודיה היא ביצעה התמחות באומות המאוחדות ובמשרד החוץ ההולנדי. היא גם הייתה פעילה למען זכויות אדם והייתה נוכחת בין הקהל באולם בהסכם דייטון. בנוסף להולנדית היא דוברת באופן שוטף אנגלית וצרפתית. ב-1994 היא נמנתה מבין המייסדים של "המועצה האירופאית לשלום בבלקן" (European Action Council for Peace in the Balkans) ארגון לא ממשלתי הנאבק למען שלום ויציבות במדינות הבלקן ובין חברי הארגון נמנה ואלרי ז'יסקר ד'אסטן. ב-1995 היא הייתה גם מייסדת שותפה של הסניף ההולנדי של עמותת "ילד מלחמה" העוסקת במתן סיוע לילדים החיים באזורי קרבות ומלחמות. בשנת 2003 התארסה מייבל עם יוהאן-פריסו, נסיך אוראניה-נסאו, דבר אשר עורר מחלוקות בציבור, מכיוון שמייבל קיימה בעבר מערכת יחסים עם סוחר סמים הולנדי, אף שלדבריה היא לא ידעה על עיסוקו הפלילי. מאחר שהיא לא מסרה בתחילה מידע מלא עליה – ואולי בשל בקשת בני הזוג – החליטה ממשלת הולנד שלא לבקש מהפרלמנט לאשר את הנישואים, כנדרש בחוק. בעקבות זאת איבד הנסיך את מקומו בתור הירושה לכס המלוכה ההולנדי. לזוג נולדו שתי בנות – הנסיכה לואנה (ילידת 2005) והנסיכה זאריה (ילידת 2006). המשפחה התגוררה בשכונת קיו בלונדון שבבריטניה. ב-17 בפברואר 2012, במהלך חופשת סקי באתר לך אם ארלברג (Lech am Arlberg) באוסטריה, גלש בעלה מחוץ למסלולי הסקי המסומנים (off piste), נקלע למפולת שלגים ונקבר תחתיה. הוא חולץ לאחר כ-25 דקות, עבר החייאה שנמשכה 50 דקות והוטס לבית חולים באינסברוק. עקב מחסור בחמצן נגרם לו נזק מוחי חמור והוא שקע בתרדמת. במרץ 2012 הועבר לשיקום בבית החולים ולינגטון בלונדון. לאחר שהגיע בהדרגה למצב הכרה מינימלי (minimally conscious state), הוחזר להולנד ביולי 2013 ושוכן בארמון המלכותי האוס טן בוש (Huis ten Bosch) בהאג, וב-12 באוגוסט 2013 הוא נפטר בהאג עקב סיבוכים מהפגיעה שנגרמה לו. מדיה וקבצים בנושא מייבל, נסיכת אוראניה-נסאו בוויקישיתוף
פורד קומט

פורד קומט (בצרפתית: Ford Comète) היא מכונית ספורטיבית בתצורת מכונית קופה, מתוצרת יצרנית הרכב Ford SAF, (שם מלא: "Ford Société Anonyme Française") הצרפתית, חברת בת של קונצרן פורד, אשר יוצרה בין השנים 1951–1954. גוף הדגם נבנה על ידי יצרנית הרכב הצרפתית Facel Vega (אנ') סך הכול יוצרו 3,064 יחידות. קופה - 2 דלתות, 4 מושבים קבריולה - 2 דלתות (יוצרו 2 יחידות) מנוע 2,158 סמ"ק מנוע 2,355 סמ"ק דגם Monte-Carlo (מנוע 3,923 סמ"ק) חברת Ford SAF, (שם מלא: "Ford Société Anonyme Française") הייתה חברת בת של פורד אשר פעלה בצרפת בין השנים 1916–1954, תחת מספר שמות מסחריים. בשנת 1954 נמכרה החברה ליצרן הרכב הצרפתי סימקה (ראשי התיבות מצרפתית של Société Industrielle de Mécanique et Carrosserie Automobile). דגם הסימקה קומט מונטה קרלו יוצר עד שנת 1955. פורד קומט פורד קומט פורד קומט לוגו פורד קומט דגם "MonteCarlo" פורד קומט פורד קומט פורד קומט פורד פורד Vedette פורד ונדום פסל וגה FVS מדיה וקבצים בנושא פורד קומט בוויקישיתוף פורד קומט, סרטון באתר יוטיוב פורד קומט, סרטון באתר יוטיוב פורד קומטpetites-observations-automobile ההיסטוריה של facel-vega (צרפתית) facel-vega.asso.fr/histoire פורד קומט - מפרט טכניmyntransportblog.com/tag/ford-comete פורד קומט דגם מונטה-קרלו fomcc.de/comete דגם "ford-comete-monte-carlo"conceptcarz.com/vehicle/z14262/ford-comete-monte-carlo
אלמשהדאוי קינג סטור

אלמשהדאוי קינג סטור המוכרת בשם המקוצר "קינג סטור" היא רשת סופרמרקטים ישראלית אשר הוקמה בשנת 2007, ונכון לשנת 2023 מונה כ-22 סניפים. נכון לשנת 2022, הרשת נכללת ברשימת הקמעונאים הגדולים של רשות התחרות (יחד עם 23 רשתות נוספות). רובם המוחלט של הסניפים ממוקמים באזור הצפון (11 סניפים) ועוד שניים בבאר שבע וכפר קאסם (אזור תעשייה לב הארץ). הרשת הוקמה בשנת 2007 על ידי בני הדודים בילאל ומוחמד סלאח על בסיס חברת אלמשהדוי שהוקמה על ידי אבותיהם, תושבי היישוב משהד בשנת 1983, שעסקה ביבוא מזון והפעילה חנות קטנה בכפר כנא. הרשת, שהיא חברה אחת מתוך קבוצת חברות, החלה פעולתה תחילה ביישובים ערביים. בהמשך רכשה הרשת סניפים מפסידים של רשת שופרסל ביישובים יהודיים, וכיום היא מפעילה 13 סניפים בישראל. מחזור מכירותיה עומד על כמיליארד שקלים. הרשת משווקת מוצרים באריזות גדולות. בנוסף משווקים בה מוצרים המיוצרים על ידי מפעל קסטל ששייך למשפחה ומייצר מוצרי מזון ומוצרים המיובאים על ידי יבואנית המזון אלמשדווי. החברה עברה מהפכה והחלה להתמסד לאחר רפורמת הניהול בה והעברתה, כמו גם העברת החברה, מעסק משפחתי אל ארגון מנוטרל שיקולים משפחתיים. בהובלת מנכ"ל החברה, מג'די כתאני - רואה חשבון בהכשרתו - אשר היה הראשון לשמש בתפקיד ניהולי מחוץ למשפחה. כשנה לאחר מכן, נכנס עו"ד ד"ר מהדי נעאמנה כאיש מפתח שני בתפקיד של יועץ משפטי ומנהל נכסי הקבוצה. בשנת 2017 רכשה חברת הביטוח הפניקס 20% מן הבעלות על הרשת תמורת 15 מיליון שקלים. בינואר 2023 הציגה הרשת תוכנית אסטרטגית רחבה - 'קינג סטור 2030'. בקינג סטור התכוונו להשקיע בהתרחבות 100 מיליון שקל בשנים הקרובות להגדיל את כמות הסניפים מ-22 ל-35 סניפים תוך שנתיים. בשנת 2023 השיקה קינג סטור רשת חנויות שכונתיות בתל אביב בשם YOM. מנכ"ל הרשת הצהיר כי מטעמי דת לא ימכרו בה אלכוהול ומטעמים ערכיים גם לא סיגריות. אתר האינטרנט הרשמי של אלמשהדאוי קינג סטור אלמשהדאוי קינג סטור, ברשת החברתית פייסבוק ארי ליבסקר, קוּפּה אחת לשני עמים, באתר כלכליסט, 11 ביוני 2016 אלה לוי-וינריב, ‏מלך הסופרים של המגזר הערבי מגיע לגוש דן, באתר גלובס, 16 בפברואר 2023 שירה ספיר, ‏בהשקעה של 100 מיליון שקל: רשת הסופרמרקטים שמתרחבת לגוש דן, באתר גלובס, 23 בינואר 2023 רשות התחרות, רשימה של קמעונאים גדולים 2022, באתר gov.il מרכז מידע רשות התחרות, ‏30.05.2023 מירב קריסטל, רשת קינג סטור הערבית במו"מ לרכישת סניפים ממגה, באתר ynet, 24 ביוני 2015 נווית זומר, השותפה המפתיעה של רשת קינג סטור, באתר "ידיעות אחרונות", 28 בדצמבר 2017 בלי אלכוהול וסיגריות: קינג סטור תקים סופרמרקטים חדשים, באתר וואלה, 23 בינואר 2023 סימי ספולטר, בלי אלכוהול וסיגריות: רשת הסופרמרקטים מהחברה הערבית מגיעה לתל אביב, באתר TheMarker‏, 23 בינואר 2023 סימי ספולטר, ללא סיגריות ואלכוהול: רשת הקמעונות הערבית משיקה חנויות שכונתיות בת"א, באתר TheMarker‏, 7 בספטמבר 2023
ארזי האל

יער ארזי האל (בערבית: أرز الربّ; קרי: אַרְזְ אַ-רַּבּ, תעתיק מדויק: ארז אלרּבּ) הוא אחד השרידים האחרונים מיערות הארזים של לבנון, אשר שגשגו ברחבי הר הלבנון בימי קדם. האתר מוגדר כיום כשמורת טבע ומאז 1998 הוא מוכר, יחד עם עמק קדישה הסמוך, כאתר מורשת עולמית. היער שוכן בחלקו הצפוני של הר הלבנון ממזרח לעיירה בשרי, על מורדות הר מקמל, בגובה שבין 1,900 ו-2,050 מטרים מעל פני הים. בעבר היה הר הלבנון מכוסה כולו יערות ארזים עבותים. כיום, לאחר מאות שנים של כריתת העצים והרס היערות, היקף היערות הצטמצם במידה ניכרת. היער נזכר כבר במיתולוגיה השומרית, מתואר שם קרב שהתרחש בין האל שומר היער חוואווא (חומבבה באכדית) לבין גלגמש, מלך אורוך, ואנכידו על יער הארזים היפה והשמימי. בסיפור מתואר גם שגילגמש השתמש בעץ הארז האדיר ביותר ביער על מנת לבנות את דלת המקדש בעיר אורוך. לאורך השנים השתמשו עמים רבים בעצים, וביניהם הפיניקים, בני ישראל, המצרים, האשורים, הבבלים, הפרסים, הרומאים והטורקים הפיניקים השתמשו בארזים לבניית ציי הסוחר שלהם. הם נזקקו לעצים לצורך בניית הספינות, ועצי הארז הפכו אותם ל"אומת הסחר הימי הראשונה בעולם". המצרים השתמשו בשרף העץ בתהליך חניטת והכנת המומיות, ובעץ הארז עצמו בשביל לגלול כמה ממגילות הפפירוס הראשונות שלהם. בספר מלכים א' (פרק ה') מסופר כי שלמה המלך ביקש מחירם מלך צור עצי ארזים לבניית בית המקדש הראשון, וחירם נענה לבקשתו בשמחה ושלח לו עצי ארזים וברושים. בתמורה נתן שלמה לחירם עשרים אלף כור חיטים, ועשרים אלף כור שמן כתית. הקיסר הרומאי אדריאנוס הכריז על יערות אלה כעל שטח רומאי, ובעקבות זאת פסק הרס יערות הארזים באופן זמני. השנים שחלפו, יחד עם הכריתה המתמשכת של עצי הארז, הובילו לירידה במספר של עצי הארז בלבנון. עם זאת, לבנון עדיין ידועה בשל עצי הארז שגדלו בה בעבר. העץ הוא הסמל הלאומי של המדינה ומופיע על דגלה. העצים ששרדו גדלים כיום באזורים הרריים, שם הם מהווים את מין העצים העיקרי. המאמץ לשימור יער ארזי האל התחילה כבר ב-1876, כאשר המלכה ויקטוריה בנתה חומת אבן גבוהה סביב חורשת ארזים בת 250 דונם על מנת למנוע מהעיזים לאכול את העצים. עם זאת, במהלך מלחמת העולם הראשונה השתמשו חיילים בריטים בארזים כדי לבנות מסילות רכבת. כיום נשמר היער בקפדנות. ישנה אפשרות לסייר ביער בליווי מדריך מוסמך. כחלק מעבודות השימור, לאחר השלב הראשוני שבו ניקו את האדמה מפסולת, טיפלו בצמחים החולים, ודישנו את האדמה. בשנת 1985 יזם "איגוד חברי יער הארזים" תוכנית לייעור מחדש. השפעת המאמצים אמורה לבוא לידי ביטוי רק בעוד כמה עשרות שנים, בשל צמיחתם האיטית של הארזים. קיימים שרידים גדולים יותר של יערות הארז בלבנון, בין השאר בשמורת הטבע של הרי השוף, אך ביער ארזי האל מצויים העצים העתיקים ביותר שהשתמרו. ארבעה מהעצים הגדולים ביותר מתנשאים לגובה של כ-35 מטרים, כאשר היקף הגזעים שלהם מגיע ל-12–14 מטרים. אלפונס דה למרטין ביקר במקום במהלך נסיעתו ללבנון בשנים 1832–1833, והזכיר את הארזים בכמה מרשומותיו. הנרי בורדו בא למקום בשנת 1922, וכתב את Yamilé, סיפור על המקום. לבנון ארז (פירושונים) דגל לבנון ארז הלבנון מדיה וקבצים בנושא ארזי האל בוויקישיתוף "Cedars for Ever". נבדק ב-19 ביולי 2016. {{cite web}}: (עזרה) "The Cedars", MiddleEast.com "Tourism @ Lebanon.com". נבדק ב-19 ביולי 2016. {{cite web}}: (עזרה) "Welcome to Our Lady Of Lebanon Maronite Church's Homepage". אורכב מ-המקור ב-2009-06-02. נבדק ב-19 ביולי 2016. {{cite web}}: (עזרה)
פורד Vedette

פורד Vedette (בצרפתית: Ford Vedette) היא מכונית סלון, מתוצרת יצרנית הרכב Ford SAF, (שם מלא: "Ford Société Anonyme Française") הצרפתית, חברת בת של קונצרן פורד, אשר יוצרה בין השנים 1948–1954. סך הכול יוצרו 105,727 יחידות. 4 דלתות - סלון 4 דלתות - הצ'בק 5 דלתות סטיישן 2 דלתות - קופה 2 דלתות - קבריולה 4 דלתות - קבריולה חברת Ford SAF, (שם מלא: "Ford Société Anonyme Française") הייתה חברת בת של פורד אשר פעלה בצרפת בין השנים 1916–1954, תחת מספר שמות מסחריים. בשנת 1954 נמכרה החברה ליצרן הרכב הצרפתי סימקה (ראשי התיבות מצרפתית של Société Industrielle de Mécanique et Carrosserie Automobile). פורד Vedette סלון פורד Vedette, שנת 1951 פורד Vedette, שנת 1952 פורד Vedette, שנת 1952 פורד Vedette פורד Vedette קבריולה - מבט לתא הנהג ולוח מחוונים פורד Vedette קבריולה, 4 דלתות פורד Vedette פורד פורד Comète פורד ונדום סימקה ואדאט פורד Vedette בסייגון (saigon-vietnam.fr/ford-indochine) מדיה וקבצים בנושא פורד Vedette בוויקישיתוף פורד Vedette, סרטון באתר יוטיוב פורד Vedette, סרטון באתר יוטיוב פורד Vedette סדאן, מנוע 2200car.info/en-se/ford/vedette/vedette-sedan פורד Vedette The Age of Hot Rods: Essays on Rods, Custom Cars
הדי או סי

טרייסי לין קרי (נולד ב-10 ביוני 1968), המוכר בשם הבמה שלו הדי או סי (.The D.O.C) הוא ראפר אמריקאי מדאלאס. בנוסף לקריירת סולו, היה חבר בלהקות ההיפ הופ פילה פראש קרו ולאחר מכן N.W.A, שלהן כתב שירים במשותף, וגם לאלבום הסולו הבכורה של חבר הלהקה איזי אי. הוציא שלושה אלבומי סולו. עבד עם ד"ר דרה, שהפיק שניים מאלבומי הסולו שלו. הוציא בנוסף שני אלבומים בשיתוף עם אמנים אחרים. בשנת 1989 הוציא את אלבום הסולו הראשון שלו, No One Can do it Better שהגיע למקום ראשון במצעד אלבומי ההיפ הופ והרית'ם אנד בלוז בארצות הברית. שני סינגלים מהאלבום הגיעו מקום ראשון במצעד שירי הראפ הלוהטים. האלבום מכר כמיליון עותקים, והוכרז כאלבום פלטינום על ידי איגוד איגוד תעשיית ההקלטות האמריקאי, חמש שנים לאחר שיצא. בסוף 1989 כמה חודשים לאחר הוצאת האלבום No One Can do it Better נפגע בתאונת דרכים, ומאז קולו השתנה ונהיה מחוספס יותר. מאז החלמתו, הוציא שני אלבומי סולו נוספים, ב-2006 פרסם שהוא עובד על אלבומו הבא Voices. 1989: No One Can do it Better Helter Skelter :1996 Deuce :2003 (N.W.A. and the Posse (1987 (עם N.W.A) (Tuffest Man Alive (1988 (עם הפילה פראש קרו) מדיה וקבצים בנושא הדי או סי בוויקישיתוף הדי או סי, במסד הנתונים הקולנועיים IMDb (באנגלית) הדי או סי, באתר Last.fm (באנגלית) הדי או סי, באתר AllMusic (באנגלית) הדי או סי, באתר MusicBrainz (באנגלית) הדי או סי, באתר Discogs (באנגלית) הדי או סי, באתר Songkick (באנגלית) "אלבומי די או סי בטופ אר אנד בי/היפ הופ". Billboard. נבדק ב-2017-12-28. "The D.O.C. Chart History". Billboard. נבדק ב-2017-12-28. איגוד תעשיית ההקלטות האמריקאי, No One Can Do it better,זה ופלטינום (באנגלית) CROWE, JERRY (1995-10-21). "The D.O.C. Finds His Own Voice : Pop Beat: A 1989 auto accident could have ended his career but today the rapper's back with a new sound". Los Angeles Times (באנגלית אמריקאית). ISSN 0458-3035. נבדק ב-2017-12-28. dubcnn.com // The D.O.C. Interview (December 2006) // West Coast News Network //, www.dubcnn.com
טקס פרסי נשר הזהב הרוסי ה-16

טקס פרסי נשר הזהב ה-16 (ברוסית: Шестнацатая церемония вручения наград премии Золотой орёл) הוא טקס להענקת פרסי האוסקר של האקדמיה הרוסית לקולנוע למיטב סרטי הקולנוע והטלוויזיה של שנת 2017 שנערך בהיכל הראשון של מוספילם במוסקבה, ב-26 בינואר 2018. המועמדים בקטגוריות השונות הוכרזו כבר ב-28 בדצמבר 2017.      כתב מודגש על רקע צבוע מציין את זוכה הפרס. אלכסנדר זוויאגינצב — פרס על תרומה יוצאת דופן למבט חסר פשרות על ההיסטוריה. (הוענק על ידי אנטון זלאטופולסקי). אלכסנדר קליאגין — על תרומתו לקולנוע הרוסי. (הוענק על ידי סבטלנה דרוז'ינינה). אתר האינטרנט הרשמי של טקס פרסי נשר הזהב הרוסי ה-16 «Аритмия» и «Большой» лидируют в номинациях на премию «Золотой орел»
ג'ונתן פיינר

ג'ונתן פיינר (באנגלית: Jonathan Finer) הוא סגן היועץ לביטחון לאומי, במקצועו הוא דיפלומט אמריקאי שהיה ראש המטה ומנהל תכנון המדיניות של המזכיר לשעבר ג'ון קרי במחלקת המדינה של ארצות הברית. פיינר סיים את לימודיו בתיכון בהאנובר, ניו המפשייר. הוא למד באוניברסיטת הרווארד שם התחיל להתעניין ביחסים בינלאומיים לאחר שעבד עבור מפלגת הלייבור בבריטניה. יש לו תואר במשפטים מאוניברסיטת ייל, שם ייסד את פרויקט סיוע הפליטים של עיראק. כמו כן יש לו תואר ביחסים בינלאומיים מאוניברסיטת אוקספורד, בה למד במסגרת מלגת רודז. פיינר גם שהה כשנה בהונג קונג כעמית בקרן הנרי לוס, ועיתונאי ועורך במגזין לסקירה הכלכלית במזרח הרחוק. פיינר היה כתב חוץ וארצי ב"וושינגטון פוסט", שם דיווח מיותר מ-20 מדינות במשך כ-18 חודשים, בין השאר התלווה לכוחות הנחתים האמריקאים במהלך הפלישה לעיראק ב-2003 ובבגדאד בשנים 2005–2006. כמו כן סיקר פיינר את מבצע עופרת יצוקה, מלחמת לבנון השנייה, מלחמת גאורגיה–רוסיה, מסע הבחירות לנשיאות ארצות הברית בשנת 2004 ואת ליגת הבייסבול בשנת 2004. פיינר הצטרף לממשל אובמה ב-2009 כעמית בבית הלבן. בבית הלבן שימש גם כמנהל בכיר לענייני מזרח התיכון וצפון אפריקה וכותב מדיניות החוץ של סגן הנשיא ג'ו ביידן ולאחר מכן כיועץ בכיר לסגן היועץ לביטחון לאומי טוני בלינקן. לפני מינויו לתפקיד מנהל תכנון מדיניות במחלקת המדינה, שימש פיינר כסגן ראש המטה לענייני מדיניות. בינואר 2021 הכריז נשיא ארצות הברית הנבחר, ג'ו ביידן כי בחר בפיינר להיות סגן היועץ לביטחון לאומי בממשלו העתידי. מדיה וקבצים בנושא ג'ונתן פיינר בוויקישיתוף על מינויו של פיינר 18/12/2015 "Biden to tap more Obama vets to fill key national security roles". POLITICO (באנגלית). נבדק ב-2021-01-05.